# Ауди V8

### от Уикипедия, свободната енциклопедия

Ауди V8
Производител: | Ауди
Произвеждана: | 1988 - 1994
Наследник: | Ауди А8
Фирма собственик: | Volkswagen Group
Клас: | горен
Платформа: | Фолксваген D
Варианти на купето: | седан
Двигател: | бензинови: 3.6 (250 к.с.), 4.2 (280 к.с.)
Задвижване: | quattro
Скоростна кутия: | пет-, шестстепенна ръчна, четиристепенна автоматична
Дължина: | 4870 мм
Ширина: | 1810 мм
Височина: | 1420 мм
Тегло: | 1710 кг
Подобни: | БМВ Е32, Лексус LS 400, Мерцедес S класа, Ягуар XJ 40

Ауди V8 е първият модел от горен клас на Ауди. В периода 1988 - 1994 г са произведени 21 000 екземпляра. Официалното название на модела е Ауди V8 quattro.

## [редактиране] История

С този модел Ауди прави опит да стъпи и да се утвърди в горния клас. Това обаче се отдава едва с наследника А8, а продажбите на V8 остават доста под очакваните. За това се изтъкват няколко причини. От една страна V8 прилича на по-малките модели 100 и 200. От друга страна V8 първоначално се продава само с висококачествено оборудване като кожени седалки, автоматичен климатик, автоматични скорости и др. Това оскъпява колата и цената й е с около 30% по-висока от подобни модели като S класата на Мерцедес и седмата серия на БМВ. В сравнение с тях на Ауди все липсва имиджът на производител на автомобили от горен клас.

В Германия към 2006 г. има 4120 регистрирани Аудита V8.

## [редактиране] Технически данни

Също като много от другите модели на Ауди, Ауди V8 представя на света нещо иновативно - това е първият автомобил в серийно производство, съчетаващ автоматични скорости и постоянно задвичване 4х4. През 1990 г. е предложена и версия със петстепенна ръчна скоростна кутия, която две години по-късно е заменена с шестстепенна. Голяма част от клиентите обаче продължават да поръчват версията с автоматична скоростна кутия и затова днес рядко се срещат екземпляри с ръчни скорости.

Двигателят на V8 е изработен изцяло от алуминий. Има осем цилиндъра и обем от 3.6 литра, а мощността е 184 kW (250 к.с.). Максималната скорост е 246 км/ч, ускорението от 0 до 100 км/ч - 7,6 секунди (при версията с автоматични скорости съответно 235 км/ч и 9,2 сек.). От 1992 г. Ауди V8 се предлага и с осемцилиндров 4.2 литров двигател с 206 kW (280 к.с.). Максимална скорост: 252 км/ч, ускорение 6,2 сек. (249 км/ч, 7,1 сек.).

Каросерията е изцяло галванизирана. Въпреки че е базирана на тази на Ауди 100 С3, всички части от предницата - фарове, калници, броня, капак - са контструирани наново. Предните и задните калници са издадени настрани, за да могат да покрият по-широкото разстояние между гумите, а това води до промяна в дизайна и на задните врати и броня. За задните светлини е използвана нова технология на боядисване - те са изцяло червени, но мигачите продължават да светят с оранжев цвят. Произведени са и 300 екземпляра с удължено с 30 см шаси.

За отбелязване са и скъпите и трудни за намиране резервни части. Това се дължи на сравнително малкото произведени екземпляри.

## [редактиране] Автомобилен спорт

През 1990, 1991 и 1992 състезателна версия На Ауди V8 участва в германскита серия за туристически автомобили ДТМ. През 1990 г. за отбора на Шмит Моторшпорт се състезават Ханс-Йоаким Щук, Валтер Рьорл и Франк Йелински. Шампионската титла е спечелена от Щук. През следващия сезон Ауди участва с още един отбор - Ауди Центрум Ройтлинген с пилоти Франк Биела и Хуберт Хаупт. За Шмит Моторшпорт участват Щук и Йелински. Този път шампион става Биела. През 1992 г. Ауди не записва особени успехи, а след сезона организаторите на ДТМ преценяват, че коляновият вал на автомобила не отговаря на изискванията на правилника и Ауди се отказва от по-нататъчно участие.

## [редактиране] Източници

- Немската Уикипедия
- Фенсайт за Ауди V8

## [редактиране] Външни препратки

- Ауди България
- Фенсайт за Ауди V8

Модели на Ауди
Актуални модели: А3 | А4 | А5 | А6 | А8 | ТТ | S3 | S4 | S5 | S6 | S8 | RS4 | R8 | Q7 | allroad quattro Спрени от производство: F103 | 50 | 80/Fox/4000 | 90/4000 | А2 | 100/5000 | 200/5000 | V8 | Coupé | quattro | Sport quattro | RS2 | RS6 | S2 Исторически модели: Тип A | Тип B | Тип CA | Тип D | Тип E | Тип G | Тип K | Тип M | Тип R | Тип SS | Тип T | Тип P | Front | 225 | 920

Състезателни модели: Sport | Sport quattro E2/S1 | 90 GTO IMSA | 200 Trans-Am | V8 DTM | R8 | R10

Прототипи: А7 | Allroad Quattro Concept | Avantissimo | Avus Quattro | Le Mans Quattro | Nuvolari Quattro | Pikes Peak Quattro | Q3 | Q5 | Roadjet | RSQ | Shooting Brake | R-Zero

Взето от „http://bg.wikipedia.org../../../%D0%B0/%D1%83/%D0%B4/%D0%90%D1%83%D0%B4%D0%B8_V8_5b32.html“.

Категория: Ауди

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Italiano
- ‪Norsk (bokmål)‬
- Polski
- Português
- Svenska